Kriteriji kvalitativnog odabira gospodarskog subjekta s uputama

173/2025 V - Nabava opreme za kibernetičku sigurnost sustava, projekt CYSCROMS

# Podaci o naručitelju

Naziv i sjedište naručitelja : PLOVPUT d.o.o., Obala Lazareta 1, 21000 Split, Hrvatska

Nacionalni reg. broj (OIB): 14480721492

Vrsta naručitelja: Javni

# Podaci o postupku nabave

Evidencijski broj: 173/2025 V

Predmet nabave: Nabava opreme za kibernetičku sigurnost sustava, projekt CYSCROMS

Procijenjena vrijednost: 302.000,00 EUR

Vrsta ugovora: Robe

Vrsta postupka: Otvoreni postupak

Obrana i sigurnost: NE

CPV: 30230000 Računalna oprema

Tehnika: -

Društvene i druge posebne usluge: NE

Elektronički katalog: NE

Elektronička dražba: NE

Predmet je podijeljen u grupe: DA

Rbr grupe | Naziv grupe | Procijenjena vrijednost
--- | --- | ---
1. | Računalni poslužitelji | 20.000,00 EUR
2. | Mrežni usmjernici | 150.000,00 EUR
3. | Mikrovalne veze | 52.000,00 EUR
4. | Neprekidna napajanja | 80.000,00 EUR

# Europska jedinstvena dokumentacija o nabavi

Europska jedinstvena dokumentacija o nabavi (European Single Procurement Document; dalje: ESPD) je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

- nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje),
- ispunjava tražene kriterije za odabir gospodarskog subjekta.

Dostava eESPD odgovora je obvezna za sve gospodarske subjekte iz ponude (ponuditelj, član zajednice ponuditelja, podugovaratelj, gospodarski subjekt na čiju se sposobnost oslanja).

Ako naručitelj može dobiti popratne dokumente izravno, pristupanjem bazi podataka, gospodarski subjekt u ESPD navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD obrascu kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti navedena provjera ili ishoditi potvrda, naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenata ili dokaza.

Gospodarski subjekti obvezni su ispuniti primjenjive podatke za sve dijelove ESPD obrasca koji se traže u sustavu EOJN, za predmetnu nabavu.

Za opće upute oko načina popunjavanja ESPD obrasca na EOJN, pogledajte sljedeću poveznicu.

# Osnove za isključenje

Obvezno obratiti pažnju na točku „Način dokazivanja“ gdje naručitelj navodi koji sve gospodarski subjekti moraju dokazati kvalitativne uvjete sposobnosti.

## Osnove povezane s kaznenim presudama

### Pravna osnova

Članak 251. ZJN2016

Naručitelj će isključiti gospodarskog subjekta iz postupka javne nabave ako utvrdi da:
1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:
a) sudjelovanje u zločinačkoj organizaciji, na temelju
– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
b) korupciju, na temelju
– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
c) prijevaru, na temelju
– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
d) terorizam ili kaznena djela povezana s terorističkim aktivnostima, na temelju
– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
e) pranje novca ili financiranje terorizma, na temelju
– članka 98. (financiranje terorizma) i članka 265. (pranje novca) Kaznenog zakona
– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
f) dječji rad ili druge oblike trgovanja ljudima, na temelju
– članka 106. (trgovanje ljudima) Kaznenog zakona
– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),
ili
2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.
Naručitelj je obvezan isključiti gospodarskog subjekta u bilo kojem trenutku tijekom postupka javne nabave ako utvrdi da postoje osnove za isključenje iz članka 251. stavka 1. ZJN2016.
Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. ZJN2016 iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

### Uključeni podkriteriji

- Sudjelovanje u zločinačkoj organizaciji
- Korupcija
- Prijevara
- Kaznena djela terorizma ili kaznena djela povezana s terorističkim aktivnostima
- Pranje novca ili financiranje terorizma
- Rad djece i drugi oblici trgovanja ljudima

### Kriterij se odnosi na grupe

- 1 - Računalni poslužitelji
- 2 - Mrežni usmjernici
- 3 - Mikrovalne veze
- 4 - Neprekidna napajanja

### Pitanje gospodarskom subjektu

Je li sam gospodarski subjekt ili neka osoba koja je član njegova upravnog, upravljačkog ili nadzornog tijela ili koja u njemu ima ovlasti zastupanja, donošenja odluka ili nadzora osuđena pravomoćnom presudom iz jednog od prethodno navedenih razloga, presudom donesenom prije najviše pet godina ili u kojoj se i dalje primjenjuje razdoblje isključenja utvrđeno izravno u presudi?

Upute o načinu popunjavanja odgovora za ovaj kriterij u ESPD odgovoru

### Način dokazivanja

Za potrebe utvrđivanja da ne postoje okolnosti iz ove točke, gospodarski subjekt dostavlja: - ispunjeni ESPD obrazac.
Naručitelj će prije donošenja odluke provjeriti informacije navedene u ESPD-u kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.
Ako se ne može obaviti provjera ili ishoditi potvrda naručitelj će od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojima dokazuje da ne postoje osnove za isključenje:
a) izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje navedene osnove za isključenje. Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti ili ako ne obuhvaćaju sve gore navedene okolnosti, gospodarski subjekt dostavlja:
b) izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. Izjavu može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.
Davanje informacija o državljanstvu: - gospodarski subjekti koji nemaju poslovni nastan u Republici Hrvatskoj i/ili osobe koje nisu državljani Republike Hrvatske moraju navesti u kojoj državi imaju poslovni nastan, odnosno podatak o državljanstvu osoba koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta. Za potrebe utvrđivanja navedenog, gospodarski subjekt dostavlja:
a) u obliku ispunjenog ESPD obrasca, Podaci o gospodarskom subjektu, Podaci o gospodarskom subjektu i/ili Podaci o zastupnicima gospodarskog subjekta, ili
b) u obliku izjave / popisa u slobodnoj formi.

Naručitelj provjerava okolnosti iz ove točke za podugovaratelja, stoga je gospodarski subjekt dužan dostaviti ispunjeni ESPD obrazac podugovaratelja.

## Osnove povezane s plaćanjem poreza i obveza za mirovinsko i zdravstveno osiguranje

### Pravna osnova

Članak 252. ZJN2016

Naručitelj će isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:
1. u Republici Hrvatskoj, ako gospodarski subjekt ima poslovni nastan u Republici Hrvatskoj,
ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.
Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

### Uključeni podkriteriji

- Plaćanje poreza
- Plaćanje obveza za mirovinsko i zdravstveno osiguranje

### Kriterij se odnosi na grupe

- 1 - Računalni poslužitelji
- 2 - Mrežni usmjernici
- 3 - Mikrovalne veze
- 4 - Neprekidna napajanja

### Pitanje gospodarskom subjektu

Je li gospodarski subjekt prekršio svoje obveze plaćanja poreza ili obveza za mirovinsko i zdravstveno osiguranje u zemlji u kojoj ima poslovni nastan i u državi članici javnog naručitelja ili naručitelja ako se razlikuje od zemlje poslovnog nastana?

Upute o načinu popunjavanja odgovora za ovaj kriterij u ESPD odgovoru

### Način dokazivanja

Za potrebe utvrđivanja da ne postoje okolnosti iz ove točke, gospodarski subjekt dostavlja: - ispunjeni ESPD obrazac.
Naručitelj će prije donošenja odluke provjeriti informacije navedene u ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.
Ako se ne može obaviti provjera ili ishoditi potvrda naručitelj će od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojima dokazuje da ne postoje osnove za isključenje:
a) potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje. Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti, gospodarski subjekt dostavlja:
b) izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Naručitelj provjerava okolnosti iz ove točke za podugovaratelja, stoga je gospodarski subjekt dužan dostaviti ispunjeni ESPD obrazac podugovaratelja.

## Mjere koje je gospodarski subjekt poduzeo vezano uz razloge za isključenje

Sukladno članku 255. ZJN 2016, gospodarski subjekt kod kojeg su ostvarene osnove za isključenje iz ove Dokumentacije, ne uključujući Osnove povezane s plaćanjem poreza i obveza za mirovinsko i zdravstveno osiguranje, može naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

Poduzimanje mjera gospodarski subjekt dokazuje:

- plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom,

- aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom,

- odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja ove mogućnosti do isteka roka zabrane u državi u kojoj je presuda na snazi.

# Kriteriji za odabir gospodarskog subjekta (uvjeti sposobnosti)

## Obavljanje profesionalne djelatnosti

### Upis u registar

#### Pravna osnova

Članak 257. stavak 1. ZJN2016

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

#### Pitanje gospodarskom subjektu

Je li gospodarski subjekt upisan u odgovarajuće strukovne ili obrtne registre koji se vode u državi članici njegova poslovnog nastana

Upute o načinu popunjavanja odgovora za ovaj kriterij u ESPD odgovoru

#### Kriterij se odnosi na grupe

- 1 - Računalni poslužitelji
- 2 - Mrežni usmjernici
- 3 - Mikrovalne veze
- 4 - Neprekidna napajanja

#### Način dokazivanja

Za potrebe utvrđivanja navedenog, gospodarski subjekt dostavlja: - ispunjeni ESPD obrazac, za sve gospodarske subjekte
Naručitelj će prije donošenja odluke provjeriti informacije navedene u ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.
Ako se ne može obaviti provjera ili ishoditi potvrda naručitelj će od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojim dokazuje sposobnost za obavljanje profesionalne djelatnosti:
-Izvadak iz sudskog, obrtnog ili drugog odgovarajućeg registra koji se vodi u državi članici njegova poslovnog nastana.

## Tehnička i stručna sposobnost

### Popis glavnih isporuka robe

#### Pravna osnova

Članak 259. stavak 1. ZJN2016

Gospodarski subjekt mora dokazati da ima potrebne ljudske i tehničke resurse te iskustvo potrebno za izvršenje ugovora o javnoj nabavi na odgovarajućoj razini kvalitete, a osobito zahtijevati da gospodarski subjekt ima dovoljnu razinu iskustva, što se dokazuje odgovarajućim referencijama iz prije izvršenih ugovora.

#### Pitanje gospodarskom subjektu

U referentnom razdoblju gospodarski subjekt isporučio je sljedeće glavne isporuke definiranog tipa:

Upute o načinu popunjavanja odgovora za ovaj kriterij u ESPD odgovoru

#### Dodatno pojašnjenje kriterija

Gospodarski subjekt mora dokazati da je u godini u kojoj je započeo postupak javne nabave (2025.) i tijekom 3 (tri) godine koje prethode toj godini (2024., 2023. i 2022.) izvršio isporuke iste ili slične predmetu nabave grupe za koju ponuditelj daje ponudu, a čija zbrojena vrijednost mora biti minimalno u visini procijenjene vrijednosti te grupe nabave.

#### Uvjeti

Minimalni broj referenci | Zahtjev / opis
--- | ---
1 | Gospodarski subjekt mora dokazati da je u godini u kojoj je započeo postupak javne nabave (2025.) i tijekom 3 (tri) godine koje prethode toj godini (2024., 2023. i 2022.), izvršio isporuke iste ili slične predmetu nabave Grupe za koju daje ponudu. Ovaj uvjet ponuditelji dokazuju s najmanje 1 (jednom), a najviše 3 (tri) isporuke, iste ili slične predmetu nabave grupe, a čija zbrojena vrijednost mora biti minimalno u visini procijenjene vrijednosti te grupe nabave. Ponuditelji koji daju ponudu za Grupu 3 i/ili Grupu 4, na popisu moraju imati minimalno jednu isporuku koja uključuje i usluge ugradnje opreme.

#### Kriterij se odnosi na grupe

- 1 - Računalni poslužitelji
- 2 - Mrežni usmjernici
- 3 - Mikrovalne veze
- 4 - Neprekidna napajanja

#### Način dokazivanja

Za potrebe dokazivanja navedenog, gospodarski subjekt dostavlja: - ispunjeni ESPD obrazac.
Naručitelj će prije donošenja odluke od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojima dokazuje tehničku i stručnu sposobnost sukladno članku 268. stavak 1. točka 2. ZJN2016, osim ako već posjeduje te dokumente:
- Popis glavnih isporuka robe izvršenih u godini u kojoj je započeo postupak javne nabave i tijekom 3 (tri) godine koje prethode toj godini.
Ovaj uvjet ponuditelji dokazuju s najmanje 1 (jednom), a najviše 3 (tri) isporuke, iste ili slične predmetu nabave grupe, a čija zbrojena vrijednost mora biti minimalno u visini procijenjene vrijednosti te grupe nabave.
Ponuditelji koji daju ponudu za Grupu 3 i/ili Grupu 4, na popisu moraju imati minimalno jednu isporuku koja uključuje i usluge ugradnje opreme.
Popis mora sadržavati vrijednost robe, datum te naziv druge ugovorne strane

### Uzorci, opisi ili fotografije

#### Pravna osnova

Članak 259. stavak 1. ZJN2016

Gospodarski subjekt mora dokazati da ima potrebne ljudske i tehničke resurse te iskustvo potrebno za izvršenje ugovora o javnoj nabavi na odgovarajućoj razini kvalitete, a osobito zahtijevati da gospodarski subjekt ima dovoljnu razinu iskustva, što se dokazuje odgovarajućim referencijama iz prije izvršenih ugovora.

#### Pitanje gospodarskom subjektu

Gospodarski subjekt dostavit će tražene uzorke, opise ili fotografije proizvoda za isporuku, a ukoliko je utvrđen u odgovarajućoj obavijesti, dokumentaciji o nabavi ili europskoj jedinstvenoj dokumentaciji o nabavi gospodarski subjekt moraju priložiti potvrde o autentičnosti.

Upute o načinu popunjavanja odgovora za ovaj kriterij u ESPD odgovoru

#### Dodatno pojašnjenje kriterija

Gospodarski subjekt mora raspolagati dokazima kojima dokazuje tehničku i stručnu sposobnost i to : tehničkim listovima, katalogom, brošurom, izvatkom iz kataloga ili brošure, fotografijom ili drugim dokazima, kojima dokazuje da je ponuđena roba sukladna zahtjevima Naručitelja. Ukoliko ista ne može biti dokazana navedenim dokumentima, Naručitelj će, kao dokaz, prihvatiti izjavu proizvođača ili ovlaštenog zastupnika/predstavnika proizvođača za one tehničke karakteristike koje se ne nalaze u katalogu, izvatku iz kataloga, brošuri, opisu, fotografiji i sl.
Naručitelj ne definira detaljno koji dokaz treba dostaviti ponuditelj jer vrsta dokaza Naručitelju nije važna već isključivo sadržaj iz kojeg je razvidno koje tehničke specifikacije ponuditelj nudi radi usporedbe s traženim specifikacijama.
Uvjet je postavljen s ciljem utvrđivanja zadovoljava li ponuđeni proizvod zahtjeve Naručitelja u dijelu tehničkih specifikacija navedenih u Troškovniku i tablici Tehničke specifikacije.

#### Uvjeti

Uvjet / zahtjev naručitelja | S potvrdom o autentičnosti
--- | ---
Gospodarski subjekt mora raspolagati dokazima kojima dokazuje tehničku i stručnu sposobnost i to : tehničkim listovima, katalogom, brošurom, izvatkom iz kataloga ili brošure, fotografijom ili drugim dokazima, kojima dokazuje da je ponuđena roba sukladna zahtjevima Naručitelja. Ukoliko ista ne može biti dokazana navedenim dokumentima, Naručitelj će, kao dokaz, prihvatiti izjavu proizvođača ili ovlaštenog zastupnika/predstavnika proizvođača za one tehničke karakteristike koje se ne nalaze u katalogu, izvatku iz kataloga, brošuri, opisu, fotografiji i sl. Naručitelj ne definira detaljno koji dokaz treba dostaviti ponuditelj jer vrsta dokaza Naručitelju nije važna već isključivo sadržaj iz kojeg je razvidno koje tehničke specifikacije ponuditelj nudi radi usporedbe s traženim specifikacijama. Uvjet je postavljen s ciljem utvrđivanja zadovoljava li ponuđeni proizvod zahtjeve Naručitelja u dijelu tehničkih specifikacija navedenih u Troškovniku i tablici Tehničke specifikacije. | DA

#### Kriterij se odnosi na grupe

- 1 - Računalni poslužitelji
- 2 - Mrežni usmjernici
- 3 - Mikrovalne veze
- 4 - Neprekidna napajanja

#### Način dokazivanja

Za potrebe dokazivanja navedenog, gospodarski subjekt dostavlja: - ispunjeni ESPD obrazac.
Naručitelj će prije donošenja odluke, od ponuditelja koji je podnio ekonomski najpovoljniju ponudu, zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojima dokazuje tehničku i stručnu sposobnost sukladno članku 268. stavak 1. točka 13. podtočka a) ZJN2016, osim ako već posjeduje te dokumente:
Tehničke listove, kataloge, brošure, izvatke iz kataloga ili brošure, fotografije ili druge dokaze, kojima dokazuje da je ponuđena roba sukladna zahtjevima Naručitelja. Ukoliko ista ne može biti dokazana navedenim dokumentima, Naručitelj će, kao dokaz, prihvatiti izjavu proizvođača ili ovlaštenog zastupnika/predstavnika proizvođača za one tehničke karakteristike koje se ne nalaze u katalogu, izvatku iz kataloga, brošuri, opisu, fotografiji i sl.
Naručitelj ne definira detaljno koji dokaz treba dostaviti ponuditelj jer vrsta dokaza Naručitelju nije važna već isključivo sadržaj iz kojeg je razvidno koje tehničke specifikacije ponuditelj nudi radi usporedbe s traženim specifikacijama.
U dostavljenim dokazima mora biti JASNO OZNAČENO mjesto gdje su upisane pojedinačne funkcionalnosti ponuđene opreme za svaku stavku iz Tablica Tehničke specifikacije!

### Tehnička oprema i mjere za osiguranje kvalitete

#### Pravna osnova

Članak 259. stavak 1. ZJN2016

Gospodarski subjekt mora dokazati da ima potrebne ljudske i tehničke resurse te iskustvo potrebno za izvršenje ugovora o javnoj nabavi na odgovarajućoj razini kvalitete, a osobito zahtijevati da gospodarski subjekt ima dovoljnu razinu iskustva, što se dokazuje odgovarajućim referencijama iz prije izvršenih ugovora.

#### Pitanje gospodarskom subjektu

Gospodarski subjekt se koristi sljedećom tehničkom opremom i mjerama za osiguranje kvalitete te su njegove mogućnosti analize i istraživanja sljedeće:

Upute o načinu popunjavanja odgovora za ovaj kriterij u ESPD odgovoru

#### Dodatno pojašnjenje kriterija

Gospodarski subjekt mora dokazati da ima na raspolaganju minimalno jedan ovlašteni servis ponuđene opreme na području Republike Hrvatske te da će imati mogućnost održavanja i otklanjanja nedostataka, i to u cijelosti sukladno uputama proizvođača, za cijelo vrijeme trajanja jamstvenog roka. Servis mora biti ovlašten od proizvođača ponuđene opreme.
Uvjet je postavljen s ciljem utvrđivanja da Gospodarski subjekt raspolaže potrebnim alatima, opremom i stručnim kadrom, potrebnim za održavanje i otklanjanje nedostataka isporučene opreme, sve u skladu sa zakonskim propisima. S obzirom da eventualni kvarovi i nedostatci opreme mogu imati značajne posljedice na poslovanje Naručitelja ( koje utječe na sigurnost pomorskog prometa) nužno je da se profesionalno i u što bržem roku može otkloniti poteškoća.
Člankom 273. stavkom 1. ZJN 2016 propisano je da se gospodarski subjekt može, u postupku javne nabave radi dokazivanja ispunjavanja kriterija za odabir gospodarskog subjekta iz članaka 258. i 259. istog Zakona, osloniti na sposobnost drugih subjekata, bez obzira na pravnu prirodu njihova međusobnog odnosa.
Ako se gospodarski subjekt oslanja na sposobnost drugih subjekata, mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

#### Uvjeti

- Izjava, potpisana i ovjerena od strane ponuditelja, da će za cijelo vrijeme trajanja jamstvenog roka, imati mogućnost održavanja i i otklanjanja nedostataka i to u cijelosti sukladno uputama proizvođača. Izjava mora sadržavati podatke o ovlaštenom servisu kojeg ponuditelj ima na raspolaganju, odnosno najmanje naziv i adresu, te ime, telefonski broj i elektronsku adresu kontakt osobe.
  Ako se gospodarski subjekt oslanja na sposobnost drugih subjekata u svrhu dokazivanja tehničke i stručne sposobnosti, mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu (Izjava o stavljanju resursa (ovlaštenog servisa) na raspolaganje ponuditelju za cijelo vrijeme trajanja jamstvenog roka).

#### Kriterij se odnosi na grupe

- 1 - Računalni poslužitelji
- 2 - Mrežni usmjernici

#### Način dokazivanja

Za potrebe dokazivanja navedenog, gospodarski subjekt dostavlja ispunjeni ESPD obrazac ( i ESPD obrazac gospodarskog subjekta na kojeg se oslanja, ukoliko je primjenjivo)
Naručitelj će, prije donošenja odluke o odabiru, od ponuditelja koji je podnio ekonomski najpovoljniju ponudu, zatražiti da u primjerenom roku, ne kraćem od 5 (pet) dana, dostavi popratne dokumente kojima dokazuje tehničku i stručnu sposobnost, i to
- Izjavu, potpisanu i ovjerenu od strane ponuditelja, da će za cijelo vrijeme trajanja jamstvenog roka, imati mogućnost održavanja i i otklanjanja nedostataka i to u cijelosti sukladno uputama proizvođača. Izjava mora sadržavati podatke o ovlaštenom servisu, kojeg ponuditelj ima na raspolaganju, odnosno najmanje naziv i adresu, te ime, telefonski broj i elektronsku adresu kontakt osobe.
Ako se gospodarski subjekt oslanja na sposobnost drugih subjekata u svrhu dokazivanja tehničke i stručne sposobnosti, mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu (Izjava o stavljanju resursa (ovlaštenog servisa) na raspolaganje ponuditelju za cijelo vrijeme trajanja jamstvenog roka).

# Odredbe koje se odnose na zajednicu gospodarskih subjekta

Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.
Ponuda zajednice gospodarskih subjekata mora sadržavati podatke o svakom članu zajednice ponuditelja, kako je određeno obrascem e-ESPD, uz obveznu naznaku člana zajednice gospodarskih subjekata koji je ovlašten za komunikaciju s Naručiteljem.
Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude. Naručitelj neće zahtijevati da zajednica gospodarskih subjekata ima određeni pravni oblik nakon sklapanja ugovora, ali će zahtijevati uređenje njihovog međusobnog odnosa u mjeri u kojoj je to nužno za uredno izvršenje tog ugovora (npr. međusobni sporazum, ugovor o poslovnoj suradnji ili slično).
Navedenim pravnim aktom se trebaju utvrditi međusobni odnosi članova Zajednice vezani uz izvršavanje ugovora i javnoj nabavi, primjerice – dostava jamstva za uredno izvršenje ugovora o javnoj nabavi, dijelova ugovora koje će izvršavati pojedini član Zajednice, obveze pojedinog člana Zajednice u ispunjenju ugovora o javnoj nabavi, način odvijanja komunikacije (koji član Zajednice, na koji e-mail, broj telefona ili slično), način sklapanja ugovora i potpisnik ugovora, izdavanje jamstva na temelju ugovora, komunikacija vezana uz izvršavanje ugovora, izdavanje računa, plaćanje računa, potpisivanje primopredajnih zapisnika i ostala bitna pitanja.
Pravni akt mora biti potpisan i ovjeren od svih članova Zajednice te se dostavlja Naručitelju najkasnije u roku od 10 (deset) dana od dana izvršnosti odluke o odabiru.
Zajednica gospodarskih subjekata može se osloniti na sposobnost članova zajednice ili drugih subjekata.
Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio, ako zajednica ponuditelja ne odredi drugačije.
U ponudi zajednice gospodarskih subjekata mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice gospodarskih subjekata.
U slučaju zajednice gospodarskih subjekata svaki član zajednice gospodarskih subjekata mora dostaviti zaseban ESPD i pojedinačno dokazati da:
- nije u jednoj od situacija zbog koje se gospodarski subjekt isključuje iz postupka javne nabave (osnove za isključenje) – sukladno ovoj Dokumentaciji o nabavi,
- ima sposobnost za obavljanje profesionalne djelatnosti
te skupno (zajednički) dokazati da:
- ispunjavaju tražene kriterije za kvalitativni odabir gospodarskog subjekta (dokaze sposobnosti – osim sposobnosti za obavljanje profesionalne djelatnosti) iz ove Dokumentacije o nabavi
U ponudi zajednice mora se navesti koji dio ugovora o javnoj nabavi (vrijednosni dio i postotni dio) će izvršavati pojedini član zajednice.

U ponudi zajednice mora se navesti koji dio ugovora o javnoj nabavi (vrijednosni dio i postotni dio) će izvršavati pojedini član zajednice.

Odgovornost gospodarskih subjekata iz zajednice je solidarna.

# Odredbe koje se odnose na podugovaratelje

Gospodarski subjekt koji namjerava dati dio ugovora u podugovor obvezan je ponudi navesti/dostaviti:

- podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),

- podatak o dijelu ugovora koji namjerava dati u podugovor (predmet ili količina, vrijednost ili postotni udio),

- ESPD obrazac za podugovaratelja, ako je primjenjivo.

Navedeni podaci o podugovaratelju/ima će biti obvezni sastojci ugovora o javnoj nabavi.

Ugovaratelj može tijekom izvršenja ugovora od naručitelja zahtijevati:

- promjenu podugovaratelja za onaj dio ugovora o javnoj nabavi koji je prethodno dao u podugovor,

- uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,

- preuzimanje izvršenja dijela ugovora o javnoj nabavi koji je prethodno dao u podugovor.

Naručitelj će o eventualnom zahtjevu ugovaratelja odlučiti primjenjujući članak 225. ZJN 2016.

Ako naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjerenom roku, ne kraćem od 5 dana.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

# Oslanjanje na sposobnost drugih subjekata

Za ispunjenje kriterija za odabir gospodarskog subjekta koji se odnosi na ekonomsku i financijsku te tehničku i stručnu sposobnost, gospodarski subjekt se može u postupku javne nabave osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj je obvezan provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere iz članka 275. stavka 1. ZJN 2016, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Ako se gospodarski subjekt oslanja na sposobnost drugog subjekta, obvezan je u ponudi dostaviti zaseban ESPD za tog subjekta. U slučaju da naručitelj to zatraži, gospodarski subjekt koji se oslanja na sposobnost drugog subjekta bit će dužan kao ažurirani popratni dokument dostaviti odgovarajući dokaz o ustupanju resursa (npr. izjava gospodarskog subjekta koji stavlja resurse na raspolaganje, ugovor između gospodarskih subjekata i sl.). Iz dostavljenog dokaza mora biti vidljivo koji gospodarski subjekt kojemu gospodarskom subjektu stavlja resurse na raspolaganje, u koju svrhu i o kojim resursima se radi. U slučaju da se kao dokaz dostavlja izjava, mora biti potpisana od strane ovlaštene osobe gospodarskog subjekta.