PLOVPUT d.o.o.

14480721492

Obala Lazareta 1

21000 - Split

Hrvatska

Odgovori na zahtjeve za dodatnim informacijama, objašnjenjima i izmjenama u vezi s dokumentacijom o nabavi

Predmet nabave: Nabava opreme za kibernetičku sigurnost sustava, projekt CYSCROMS

Evidencijski broj nabave: 173/2025 V

Šifra upita | Postavljeno | Novo/Izmjena
--- | --- | ---
V3C | 27.06.2025 09:42:01 | Prethodno odgovoreno
I2T | 01.07.2025 14:06:54 | Novi odgovor

Šifra upita: V3C

Upit poslan: 27.06.2025 09:42:01

Pošiljatelj upita je naznačio da se upit odnosi na:

- Kriteriji za kvalitativni odabir gospodarskog subjekta

- Drugo

Pitanje:

Poštovani,

Molimo pojašnjenje vezano za točku „5.2.2. Uzorci, opisi i fotografije“,

„točkom 5.2.2.6. Način dokazivanja“ traži se JASNO OZNAČENO mjesto za upisane pojedinačne funkcionalnosti ponuđene opreme za svaku stavku iz Tablica Tehničke specifikacije.

Molimo informaciju je li prihvatljivo da za Grupu 1 – Računalni poslužitelji (Excel tablice naziva - Grupa 1 - Tehnička specifikacija - poslužitelj TIP 1 i Grupa 1 - Tehnička specifikacija - poslužitelj TIP 2)te za Grupu 2 – Mrežni usmjernici (Excel tablica naziva - Grupa 2 - Tehnička specifikacija) unutar excel dokumenta „Tehnička specifikacija“ ćelije " Tehnički opis nuđenih karakteristika" navedemo broj dokumenta i broj stranice na kojoj se nalazi dokaz tehničke karakteristike (npr. katalog proizvođača, certifikat, izjava itd.) ?

Unaprijed zahvaljujemo na odgovoru.

Odgovor:

Poštovani,

pitanje se odnosi na ažurirane popratne dokumente, koje nije potrebno dostavljati uz ponudu. Navedene dokaze će Naručitelj zatražiti od ekonomski najpovoljnijeg ponuditelja, prije odluke o odabiru. U tom slučaju je potrebno, na dostavljenim dokazima (izvatku iz kataloga, tehničkom listu i sl.), jasno označiti, odnosno markirati, upisati redni broj tražene stavke iz tablice Tehničke specifikacije ili na drugi način, označiti gdje točno pišu pojedine specifikacije ponuđene opreme, kako bi Naručitelju bilo lakše nedvojbeno utvrditi zadovoljava li ponuđena oprema sve tražene specifikacije.Nije potrebno upisivati u tablicu, kako gospodarski subjekt predlaže, broj dokumenta i stranicu popratnih dokumenata ali, ako se to i napiše, neće utjecati na valjanost ponude. Važno je da tablice sadrže tražene podatke sukladno DON- u i napomeni ispod svake tablice.

Šifra upita: I2T

Upit poslan: 01.07.2025 14:06:54

Pošiljatelj upita je naznačio da se upit odnosi na:

- Tehničke specifikacije predmeta

- Drugo

Pitanje:

Poštovani,

sukladno objavi Natječajne dokumentacije prema Točki 3.1. Opis predmeta nabave - Grupa 1: Računalni poslužitelji, Opis grupe: Predmet nabave su Računalni poslužitelji Tip 1 i Tip 2, sukladno opisu u tablicama Tehničkih specifikacija i Troškovniku koji su sastavni dijelovi Dokumentacije o nabavi, Naručitelj navodi sljedeće:

1. u tablici Tehnička specifikacija - poslužitelj TIP 1, pod točkom 1.4. Ugrađeno 128GB RAM-a (izvedba 2x64GB)

2. u tablici Tehnička specifikacija - poslužitelj TIP 1, pod točkom 1.6. Instaliran procesor brzine 2.8GHz, sa minimalno 16 jezgri, te minimalno 52.5MB cache memorije.

Prema gore navedenim točkama molimo vas povratnu informaciju o prihvatu opcije koje predlažemo niže, te naknadno da izvršite potrebne ispravke u tablicama Grupa 1 - Tehnička specifikacija - poslužitelj TIP 1:

1. Zbog nemogućnosti specificiranja modula ram memorija od pojedinačno 64GB, možemo ponuditi 4 x 32 GB izvedbe memorije na ukupno 128GB traženog kapaciteta.

2. Zbog nemogućnosti specificiranja CPU-a s 52.5MB cache memorije (ne postoji takav CPU), možemo ponuditi adekvatni CPU s 37.5MB cachea.

S poštovanjem,

Odgovor:

Iako je Zainteresirani gospodarski subjekt zakasnio s pitanjem, Naručitelj odgovara na isto i to na način da :

- U stavci 1.4. Tehničkih specifikacija, za oba tipa poslužitelja (Tip 1 i Tip 2), briše uvjet vezan za izvedbu

- U stavci 1.6. Tehničkih specifikacija poslužitelja Tip 1, ispravlja se omaška vezana za uvjet minimalne memorije sa 52,5 MB na 32,5 MB

Također, Naručitelj ovom prilikom mijenja i sljedeće:

- U stavci 1.15. Tehničkih specifikacija poslužitelja Tip 2, ispravlja se uočena omaška vezano za kapacitet SSD diska sa 48 na 480 GB ili više

Naručitelj će objaviti Izmijenjene tablice Tehničkih specifikacija za Grupu 1 te se, posljedično, produžuje rok za dostavu ponuda do 14.07.2025.g u 12:00 sati.